Big Bang ing kosmologi iku salah siji téyori èlmu pangetauan kang njelasaké perkembangan lan wangun awal saka alam semesta. Téyori iki nelakaké yèn alam semesta iki kawangun saka jeblugan kang gedhé banget kang dumadi watara 13.700 yuta taun kapungkur. Jeblugan iki nglontaraké matéri kang cacahé akèh banget nuju kabèh panjuru ngalam semesta. Matéri-matéri iki kang banjur ngisi alam semesta iki kanthi wangun lintang, planit, lebu kosmis, asteroid/meteor, ènergi, lan partikel liyané ing alam semesta iki.